[image: ]Ալագյազ համայնքի ղեկավար Ջասմ Մախմուդովի շնորհավորական ուղերձը Վերջին զանգի կապակցությամբ։
Սիրելի՛ շրջանավարտներ, հարգելի՛ ուսուցիչներ և ծնողներ,
Այսօր առանձնահատուկ ու հիշարժան օր է․ հնչում է ձեր կյանքի կարևորագույն զանգերից մեկը՝ վերջին զանգը։
Այն խորհրդանշում է ոչ միայն դպրոցական տարիների ավարտը, այլև նոր ճանապարհի սկիզբը՝ լի նպատակներով, փորձություններով ու հաղթանակներով։
Սիրելի՛ շրջանավարտներ, տարիներ շարունակ դուք սովորել եք, ընկերացել, հաղթահարել դժվարություններ և կերտել ձեր առաջին հաջողությունները։ Վստահ եմ, որ ձեզանից յուրաքանչյուրը իր գիտելիքներով, աշխատասիրությամբ ու մարդկային արժեքներով արժանի տեղ կունենա մեր համայնքի, մեր հայրենիքի ապագայում։
Թող ձեր ճանապարհը լինի լուսավոր, լի հավատով ու ձեռքբերումներով։
Բարի երթ ձեզ, սիրելի՛ շրջանավարտներ։

